IX. PARTES SEXUALES. 87 
neumonum et Cryptorum a maribus suis discer- 
nuntur antennis alboannulatis et, post mortem, 
magis curvatis, saepiusque spiraliter convolutis. 
Alii mares picturis elegantioribus capitis thoracis 
et pedum a feminis suis distinguuntur. Sed omnes 
hae notae haud lege generali, ubique rata, nixae 
sunt, indeque haud semper, ubi de sexu unius 
alteriusque individui incerti sumus, dubia omnia 
tollere possunt; multae enim feminae cum maribus 
suis, tam forma abdominis et antennarum, quam 
colore et picturis corporis, ejusque partium, pror- 
sus congruunt. Solis partibus genitalibus ipsis 
sexus semper discernitur. Hae partes sunt vel 
internae vel externae. De internis taceo, cum 
eas haud examinaverim. 
Partes externae sexuales, in apice abdominis 
sitae, si exsertae sunt, in individuis masculis 
membra quaedam exhibent perbrevia, plerumque 
maximam partem abscondita et arcte composita, 
ut modo unum stylum brevem obtusum exhibere 
videantur. Feminae aculeo instructae sunt depo- 
sitorio tripartito, qui autem, in generibus et spe- 
ciebus diversis, longitudine valde diversa est, mul- 
tis nempe perbrevis et vix exsertus, multis longus, 
haud raro corpus longitudine excedens, paucis 
tamen corpore pluries longior. Inveniuntur vero 
multa individua, quibus omnes partes sexuales 
totae absconditae et in abdomen retractae sunt, 
nec nisi insecto adhuc vivente aut saltem molli, 
pressione cauta digitorum, protrudi possunt. — Si 
autem tale individuum jam demortuum est et peni- 
